Susan Wojcicki

Susan Diane Wojcicki (* 5. júl 1968, Santa Clara County, Kalifornia, USA† 9. august 2024, Santa Clara County) bola americká technologická vedúca pracovníčka. V rokoch 2014 až 2023 bola výkonnou riaditeľkou YouTube.
Mladosť a vzdelanie.
Susan Wojcicki je dcérou novinárky Esther Wojcicki židovského pôvodu a Stanleyho Wojcického, profesora fyziky na Stanfordovej univerzite. Má dve sestry – antropologičku a epidémiologičku Janet Wojcicki a podnikateľku Anne Wojcicki. Vyrastala na kampuse Stanfordovej univerzity. Absolvovala strednú školu Gunn High School v Palo Alto, kde písala do školských novín.
Susan Wojcicki študovala históriu a literatúru na Harvardovej univerzite a v roku 1990 promovala s červeným diplomom. Pôvodne chcela získať doktorát z ekonómie a venovať sa akademickej kariére, ale keď objavila svoj záujem o technológie, svoje plány zmenila.
V roku 1993 získala magisterský titul z ekonómie na Kalifornskej univerzite v Santa Cruz a v roku 1998 MBA na Kalifornskej univerzite v Los Angeles.
Kariéra.
V septembri 1998 v rovnaký mesiac kedy bol založený Google, si jeho zakladatelia Larry Page a Sergey Brin vytvorili kanceláriu v Susan Wojcickinej garáži v Menlo Park. Predtým, než sa v roku 1998 stala prvou marketingovou manažérkou Google, pracovala Susan Wojcicki v oblasti marketingu pre Intel v Santa Clara a bola manažérskou konzultantkou pre Bain &amp; Company a R.B Webber &amp; Company. V Google pracovala na prvotných virálnych marketingových programoch a na prvých Google Doodloch. Susan Wojcicki sa tiež zúčastnila vývoja Google Images a Google Books.
Susan Wojcicki sa postupne stala seniorskou viceprezidentkou pre reklamu a obchod a viedla reklamné a analytické produkty vrátane AdWords, AdSense, DoubleClick a Google Analytics.
YouTube, teda malý start-up, úspešne konkuroval službe Google Video, na ktorý Susan Wojcicki dohliadala. Jej reakcia bola ponuka na kúpu YouTube.
Susan Wojcicki sprostredkovala dva najväčšie obchody Google – nákup YouTube v roku 2006 1,65 miliardy $ a nákup DoubleClick v roku 2007 (3,1 miliardy $).
V januári 2004 sa stala výkonnou riaditeľkou YouTube.
Susan Wojcicki, ktorú volajú tiež "najdôležitejší človek v reklame", bola časopisom "Time" zaradená medzi 100 najvplyvnejších ľudí roku 2015.
V dobe, keď bola Susan Wojcicki výkonnou riaditeľkou YouTube, spoločnosť oznámila, že dosiahla 1,5 milióna prihlásených užívateľov mesačne a že užívatelia sledujú bilión hodín videí denne. Od tej doby, čo sa stala výkonnou riaditeľkou YouTube, vzrástol podiel zamestnankýň z 24 na takmer 30 %.
Susan Wojcicki tiež dohliadala na vývoj a vydávanie nových aplikácií YouTube s rodinným, herným a hudobným obsahom. Tiež dohliadala na spustenie predplatného YouTube bez reklám YouTube Red a tiež jeho over-the-top OTT internetovej televízie YouTube TV.
Osobný život.
Susan Wojcicki sa vydala za Dennisa Tropera 23. augusta, 1998 v Belmonte, California. Majú spolu päť detí, je silným zástancom platenej materskej dovolenky a udržania rovnováhy medzi pracovným a rodinným životom. Pred piatou materskou dovolenkou napísala 16. decembra 2014 v časopise Wall Street Journal článok ktorý vysvetlovať dôležitosť platenej materskej dovolenky.
Do práce jazdila každé ráno na bicykli a rada pila kávu. Na raňajky si dávala vajíčka s avokádom. V mladosti sa venovala krasokorčuľovaniu a hokeju. Cez pracovný týždeň sa snažila byť vždy do 18-tej doma, aby mohla večerať so svojou rodinou, čo považuje za veľmi dôležité.